瘦長人

瘦長人，又有叫瘦削男，係源自 2009 年一個 creepypasta 故仔嘅一個虛構角色。

响相關嘅故仔當中，啲人對瘦長人嘅描述如下：瘦長人著住黑色西裝，生得異常咁高咁瘦，好多時俾人以為佢係樖樹，而且塊面一片空白；瘦長人會喺樹林等嘅多種地方出現，會跟蹤佢嘅目標人物，跟蹤到咁上下佢會突然出現喺目標人物後面，而事後，俾瘦長人跟蹤嗰個人就會失蹤。

自從 2010 年代早期起，瘦長人就大受西方嘅恐怖文學愛好者歡迎，成為咗個都市傳說。

特色 

瘦削男有齊嗮 creepypasta 嘅重要特徵，例如係佢從來唔講嘢又冇人知失咗蹤嘅人嘅下場，就引起讀者對未知嘅恐懼；而且因為描繪瘦削男嘅故仔通常個個作者都唔同，所以呢啲故仔對瘦削男嘅描述唔完全一致－更加顯得呢啲故仔似都市傳說。因為瘦削男咁有 creepypasta 嘅特徵又咁俾人廣傳，所以佢成日俾人攞嚟做 creepypasta 嘅代表角色。

仙子，有學者指出，瘦長人喺好多方面都好似中世紀對仙子嘅描述－兩者都係似人非人、有超自然力量、會拐帶大人細路，而且畀佢哋拐走嘅人下場不明。
Boogeyman
飛蛾男
竹節蟲
恐怖谷
恐怖故仔

攷

拎 
The Slender Man Mythos. TV Tropes.
Faeries - Slender Man Connection Wiki，呢個網頁講瘦長人同中世紀式仙子相似嘅地方。
 恐怖故仔
 虛構角色